Põltsamaa vanadel fotodel: Pidu, hakkab, pidu hakkab... On 30. mai ja aasta 1926
#000003
Pidu tõesti hakkab, sest on näha, et piduliste rongkäigu pea on jõudnud üle Suure silla, ees pasunapuhujad, siis pikk lauljate rivi.
#000004
Tänavaääred on hulganisti pealtvaatajaid täis. Koos siirdutakse alevi parki, et uuel kõlakojal maha pidada Põltsamaa V laulupäev. Eeskavas olid nii segakoori kui lastekoorilaulud, lisaks esines Põltsamaa tuletõrjujate orkester. Vaatamata hommikupoolsetele vihmahoogudele, oli kuulajaid oma paar tuhat kohale tulnud.
#000005
Ajaleht Sakalagi oli selle muremõtte kirja pannud: “Laupäewa hommik algas murelikkude pilwitustega, mis ei tõotanud palju hääd, kuid peagi selgines taewas ja rõõmsaks sai kõikide laulupeole tõttawate hing.”
#000006
Põnev on publikut ja nende riietust uurida ja näha,et on nii eakaid kui päris väikesi lapsi. Peole on tuldud terve perega. Kaugemalt tulnud panid oma hobused kõrtside juurde, lossi hoovi jm.
#000007
Silma jäävad ülesvõttelt ka hooned mõlemal pool jõge. Ainus allesolev maja on kõige vasakpoolsem – postimaja. Kuid sel ajal veel majas postkontorit ei olnud ja nüüd ka enam ei ole. Küll paistab seinal raamatu- ja kirjatarvete äri omaniku Wassari reklaam. Siis järgmisena on juba üle silla kohe jõeharu kaldal fotograaf M. Kanguri maja. See toetuks nagu järgmisele majale, kaupmees Stepanovi omale. Nende vastas juba ehk tuntuks saanud elektrijaam ja selle tagant paistab ribake alevile kuuluvast pikast hoonest Kaubasaarel. Need mõlemad rajati endise Uue-Põltsamaa mõisa 1915. aastal põlenud veski varemetele. Tulles jälle üle silla tagasi, on paremal veidi näha endise Vana-Põltsamaa mõisa veskihoonet, mida 1926. aastal kutsuti rentniku nime järgi Keldri veskiks. Järgmisel korral pajatan ühest väikeettevõttest selles majas 1930. aastatel.
#000008
Ja veel! 30. mai 1926 oli Põltsaamaa kandi rahvale veel väga tähtis päev. Ilmus kohaliku ajalehe Põltsamaa Teataja esimene number!
#000009
Pärandivaderite algatus tegutseb Eestis alates 201... loe edasi
#000012
Torniveski kuulus varem Uue-Põltsamaa mõ... loe edasi
#000014
Jõgevamaa kiirmale meistrivõistlustel sa... loe edasi
#000015
Reedel ja kohvikute päeval on võimalik elavas järjekorras vaktsineerida COVID-19 vastu.
#000016
PÜGis sai alguse uus programm, mis kandis nime „No... loe edasi
#000021
Põltsamaa vanadel fotodel: Veski tänava algus. Tsaariaegne koloreeritud postkaart umbes aastast 1910.
#000024
Paremal asuv ilus telliskivihoone oli ku... loe edasi
#000025